turjo4nis/wikipedia-bn-dump-20250701 huggingface dataset:
বারহারওয়া–আজিমগঞ্জ–কাটোয়া লুপ

বারহারওয়া–আজিমগঞ্জ–কাটোয়া লুপটি সাহেবগঞ্জ লুপ এবং কাটোয়ার বারহরওয়াকে সংযোগকারী একটি রেলপথ, যা হাওড়া–বর্ধমান মেইন লাইনের বান্ডেলের সাথে একটি শাখা লাইন দিয়ে সংযুক্ত। এই  ট্র্যাক পূর্ব রেলওয়ের অন্তর্গত। এই ট্র্যাকটি ভাগীরথীর পশ্চিমে ভারতের পশ্চিমবঙ্গ রাজ্যের মুর্শিদাবাদ জেলার মধ্য দিয়ে যায়। লুপ লাইনের দুই প্রান্ত পশ্চিমবঙ্গের বর্ধমান জেলা এবং ঝাড়খণ্ডের সাহেবগঞ্জ জেলাতে অবস্থিত।

ইতিহাস 
১৯১৩ সালে, বাহারওয়া–আজিমগঞ্জ–কাটোয়া রেলওয়ে বারহারওয়া–আজিমগঞ্জ–কাটোয়া লুপ লাইনটি তৈরি করে। ১৮৬৩ সালে, ভারতীয় শাখা রেলওয়ে সংস্থা নামে একটি বেসরকারী সংস্থা নলহাটি-আজিমগঞ্জ শাখা লাইন চালু করে। ভারতীয় শাখা রেলওয়ে কোম্পানিকে ব্রিটিশ ভারত সরকার ১৮৭২ সালে অধিগ্রহণ করে এবং লাইনটির নামকরণ করা হয় নলহাটি রাজ্য রেলওয়ে। এটি ১৮৯২ সালে পূর্ব ভারতীয় রেল সংস্থার একটি অংশে পরিণত হয়। এই লাইনটি লালগোলা এবং গেদে শাখা লাইনগুলির সাথেও যুক্ত হয়েছে।

তথ্যসূত্র

বহিঃসংযোগ
 আজিমগঞ্জের ট্রেনগুলি 

মুর্শিদাবাদ জেলা
পশ্চিমবঙ্গের রেল পরিবহন
ভারতের ৫ ফুট ৬ ইঞ্চি গেজের রেলপথ
রেলওয়ে লুপ লাইন
নিমতিতা রেলওয়ে স্টেশন

নিমতিতা রোড রেলওয়ে স্টেশন পূর্ব রেলওয়ে জোনের মালদা রেল বিভাগের বারহারওয়া–আজিমগঞ্জ–কাটোয়া লুপ লাইনের একটি রেলস্টেশন । এটি ভারতের পশ্চিমবঙ্গ রাজ্যের মুর্শিদাবাদ জেলার দফাহাটে অবস্থিত।

ইতিহাস 
১৯১৩ সালে, হুগলি-কাটোয়া রেলপথটি  ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়।  ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ২৬ টি ট্রেন জঙ্গীপুর রোড রেলস্টেশনে থামে।

তথ্যসূত্র

মুর্শিদাবাদ জেলার রেলওয়ে স্টেশন
মালদা রেলওয়ে বিভাগ
২০১৭–১৮ নেদারল্যান্ডস ক্রিকেট দলের জিম্বাবুয়ে সফর

২০১৭ সালের সেপ্টেম্বর এবং অক্টোবরে ডাচ ক্রিকেট দল জিম্বাবুয়ে সফরে যায় তিনটি লিস্ট এ ম্যাচ খেলার জন্য। নেদারল্যান্ডস দল রয়্যাল নেদারল্যান্ডস ক্রিকেট বোর্ড ইলেভেন হিসাবে খেলে। পূর্বে জুন ২০১৭ তে জিম্বাবুয়ে দলও নেদারল্যান্ডস সফরে যায় লিস্ট এ ম্যাচ খেলতে। ২-১ ব্যবধানে জিম্বাবুয়ে সিরিজ জয় করে।

দলীয় সদস্য

খেলার সূচী

১ম ম্যাচ

২য় ম্যাচ

৩য় ম্যাচ

তথ্যসূত্র

বহিঃসংযোগ 
 Series home at ESPN Cricinfo

২০১৭-এ ওলন্দাজ ক্রিকেট
২০১৭-এ জিম্বাবুয়ের ক্রিকেট
জিম্বাবুয়েতে আন্তর্জাতিক ক্রিকেট সফর
নেদারল্যান্ডসে আন্তর্জাতিক ক্রিকেট সফর
২০১৭–১৮ আন্তর্জাতিক ক্রিকেট প্রতিযোগিতা
নেদারল্যান্ডস ক্রিকেট দলের বিদেশ সফর
মোহাম্মদ সাদত আলী

মোহাম্মদ সাদত আলী (জন্ম: ২৮ জানুয়ারি ১৯৪২ – মৃত্যু: ২৬ এপ্রিল ১৯৭১) একজন বাংলাদেশী শিক্ষাবিদ ও শহীদ বুদ্ধিজীবী। যিনি বাংলাদেশের স্বাধীনতা যুদ্ধে মুক্তিযুদ্ধে শহীদ হন।

জন্ম ও প্রথমিক জীবন 
মোহাম্মদ সাদত আলী জন্ম ২৮ জানুয়ারি ১৯৪২ সালে  ব্রিটিশ ভারতের পূর্ব বাংলার নরসিংদী সদরের রসুলপুর গ্রামে। তার পিতা মোহাম্মদ হযরত আলী।

শিক্ষা জীবন 
মোহাম্মদ সাদত আলী গাজীপুর গাছা উচ্চ বিদ্যালয় থেকে  ১৯৫৮ সালে প্রবেশিকা ও নরসিংদী কলেজ থেকে ১৯৬০ সালে আই.কম পাস করেন। তিনি ঢাকা বিশ্ববিদ্যালয় থেকে  ১৯৬৩ সালে বিকম (সম্মান) এবং ১৯৬৪ সালে এমকম ডিগ্রি লাভ করেন। সরকারি বৃত্তি নিয়ে তিনি  উচ্চতর গবেষণার জন্য যুক্তরাষ্ট্রের নর্দান কলোরাডো বিশ্ববিদ্যালয়ে ভর্তি হন। ১৯৬৯ সালে তিনি ডক্টরেট অব এডুকেশন (এড.ডি) ডিগ্রি লাভ করেন।

কর্মজীবন 
মোহাম্মদ সাদত আলী নরসিংদী কলেজে কিছুদিন অধ্যাপনা করেন। তিনি  ১৯৬৮ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউটে প্রভাষক পদে যোগ দেন। তিনি সহকারী অধ্যাপক পদে উন্নীত হন ১৯৬৯ সালে। ১৯৬৯ থেকে ১৯৭১ সালে শিক্ষা ও গবেষণা ইনস্টিটিউটের ব্যবসা প্রশাসন বিভাগের চেয়ারম্যানের দায়িত্ব হিসেবে পালন করেন। তখন তিনি ঢাকা বিশ্ববিদ্যালয়ের জিন্নাহ হলের (বর্তমান সূর্যসেন হল) আবাসিক শিক্ষকের দায়িত্ব পালন করেন।

স্বাধীনতা যুদ্ধ ও গুপ্তহত্যা 
২৬ এপ্রিল ১৯৭১ সালে ঢাকা বিশ্ববিদ্যালয়ের জিন্নাহ হল (বর্তমান সূর্যসেন হল) থেকে বের হলে পাকিস্তানি সৈন্যরা তাকে বন্দী করে অজ্ঞাত স্থানে নিয়ে যায়। পরে তার আর কোনো খোঁজ পাওয়া যায় নি। বাংলাদেশ ডাকবিভাগ ১৪ ডিসেম্বর ১৯৯৫ সালে শহীদ বুদ্ধিজীবী দিবসে তার নামে স্মারক ডাকটিকিট প্রকাশ করে।

আরও দেখুন 

 ১৯৭১ বাংলাদেশে গণহত্যা
 রাজাকার
 পাকিস্তান সেনাবাহিনী

তথ্যসূত্র 

বাংলাদেশের স্বাধীনতা যুদ্ধে নিহত ব্যক্তি
১৯৭১-এ শহীদ বুদ্ধিজীবী
বাংলাদেশী শিক্ষায়তনিক
ঢাকা বিশ্ববিদ্যালয়ের প্রাক্তন শিক্ষার্থী
১৯৪২-এ জন্ম
নরসিংদী জেলার ব্যক্তি
১৯৭১-এ মৃত্যু
ঢাকা বিশ্ববিদ্যালয়ের শিক্ষক
বুড়াইচ ইউনিয়ন

বুড়াইচ ইউনিয়ন বাংলাদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন বা প্রশাসনিক এলাকা।

সীমানা: 
পূর্বে আলফাডাঙ্গা পৌরসভা ও বারাসিয়া নদী।পশ্চিমে মধুমতি নদী ও গোপালপুর ইউনিয়ন। উত্তরে বানা ইউনিয়নের শিরগ্রাম, টাবনী। দক্ষিণে গোপালপুর ইউনিয়ন ও আলফাডাঙ্গা পৌরসভা।

ইতিহাস

প্রশাসনিক এলাকা 
জয়দেবপুর,আলফাডাঙ্গা

আয়তন ও জনসংখ্যা

শিক্ষা 
শিক্ষার হার : ৩৮.৫১%

শিক্ষা প্রতিষ্ঠান

দর্শনীয় স্থান

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান- আবদুল ওহাব পান্নু মিয়া

প্রাক্তন চেয়ারম্যান- মোঃ জাহাঙ্গীর আলম

চেয়ারম্যানগণের তালিকা

আরও দেখুন 

 ফরিদপুর জেলা
 আলফাডাঙা উপজেলা
 ঢাকা বিভাগ

তথ্যসূত্র 

আলফাডাঙ্গা উপজেলার ইউনিয়ন
খোয়ারেজম প্রদেশ

খোয়ারেজম প্রদেশ (, خارەزم ۋىلايەتى) উজবেকিস্তানের একটি প্রশাসনিক প্রদেশ। এই প্রদেশ দেশটির উত্তরপশ্চিমে আমু দরিয়ার নিম্ন অঞ্চলে অবস্থিত। প্রদেশটি তুর্কমেনিস্তান, কারাকালপাকস্তান ও বুখারা প্রদেশ দ্বারা পরিবেষ্টিত। প্রদেশের আয়তন  এবং জনসংখ্যা প্রায় ১৭,৭৬,৭০০। জনসংখ্যার প্রায় ৮০% শহরের বাইরে বসবাস করে।

খোয়ারেজম প্রদেশ ১০টি প্রশাসনিক জেলায় বিভক্ত। প্রদেশের রাজধানী শহর উরগঞ্জ। এছাড়া অন্যান্য প্রধান শহরের মধ্যে রয়েছে খোনকা, খিভা, শোভোত ও পিতনাক।

এই প্রদেশটি শুষ্ক মহাদেশীয় জলবায়ুর অন্তর্গত। এখানকার শীতকাল অধিক ঠান্ডা এবং গরমকালে অত্যধিক গরম হয়।

বিশ্বখ্যাত স্থাপত্যের কারণে খিভা শহরটি ইউনেস্কোর বিশ্ব ঐতিহ্যের অন্যতম এবং দেশের অন্যতম আন্তর্জাতিক পর্যটন কেন্দ্র।

খোয়ারেজমের অর্থনীতি মূলত তুলার উপর নির্ভরশীল। তবে বিগত বছরগুলিতে ধানের আবাদ উল্লেখযোগ্যভাবে বৃদ্ধি পেয়েছে। এছাড়া এখানে অনেক ফলের বাগান ও আলুখেত রয়েছে। এখানকার গুরভাক তরমুজ উজবেকিস্তানে প্রসিদ্ধ।

শিল্পখাত অনেকাংশে তুলাকেন্দ্রিক। প্রধান শিল্পের মধ্যে রয়েছে তুলা প্রক্রিয়াজাতকরণ, তুলাবীজ তেল নিষ্কাশন এবং টেক্সটাইল।

খোয়ারেজমে অনেক বিখ্যাত পণ্ডিত ব্যক্তি জন্মগ্রহণ করেছেন। এদের মধ্যে রয়েছেন আবু রায়হান আলবিরুনি ও আল খোয়ারিজমি।

প্রদেশের যোগাযোগ ব্যবস্থা সুসংগঠিত। এখানে ১৩০কিমি এর বেশি রেলপথ ও ২০০০কিমি এর বেশি সড়কপথ রয়েছে। রেলপথে খোয়ারেজম প্রদেশ রাশিয়ার ইউরোপীয় অংশ ও ককেসাসের সাথে সংযুক্ত।

প্রশাসনিক বিভাগ

আরো দেখুন
খোয়ারেজম
খোয়ারেজমীয় ভাষা

খোয়ারেজম প্রদেশ
উজবেকিস্তানের প্রশাসনিক অঞ্চল
ইয়াসমিন খান

ইয়াসমিন খান (জন্ম: ৭ জানুয়ারী ১৯৯৯) একজন নামিবিয়ার ক্রিকেটার এবং নামিবিয়া মহিলা জাতীয় ক্রিকেট দলের বর্তমান অধিনায়ক। তিনি ২০১৮ বতসোয়ানা ক্রিকেট অ্যাসোসিয়েশন মহিলা টি২০আই সিরিজের মধ্য দিয়ে মালাউই মহিলা ক্রিকেট দলের বিপরীতে নামিবিয়ার হয়ে মহিলাদের টুয়েন্টি২০ আন্তর্জাতিক (ডব্লিউটি২০আই)-এ অভিষেক করে ২০ আগস্ট ২০১৮ সালে। এটি ছিল নামিবিয়ার প্রথম ডব্লিউটি২০আই ম্যাচ

আগস্ট ২০১৯-এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য নামিবিয়ার স্কোয়াডের অধিনায়ক হিসাবে তাকে মনোনীত করা হয়েছিল। তিনি ৩১ আগস্ট ২০১৯ তারিখে নামিবিয়ার হয়ে প্রতিযোগিতার উদ্বোধনী ম্যাচে আয়ারল্যান্ডের বিপক্ষে খেলেন।

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
জীবিত ব্যক্তি
১৯৯৯-এ জন্ম
নামিবীয় মহিলা ক্রিকেটার
নামিবিয়ার মহিলা টুয়েন্টি২০ আন্তর্জাতিক ক্রিকেটার
মহিলা ক্রিকেট অধিনায়ক
ওয়েস্টার্ন প্রভিন্সের মহিলা ক্রিকেটার
পেট্রো এনরাইট

পেট্রো এনরাইট (জন্ম: ১৫ ফেব্রুয়ারি ১৯৮৩) একজন নামিবিয়ার ক্রিকেটার। আগস্ট ২০১৯ এ, স্কটিল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের প্রতিযোগিতার জন্য নামিবিয়া স্কোয়াডের সে ছিল অন্যতম সদস্য। ২০১৯ সালের ৩১ আগস্ট তারিখে আইসিসি মহিলা ওয়ার্ল্ড টি-টোয়েন্টি বাছাইপর্বে আয়ারল্যান্ডের বিপক্ষে নামিবিয়া জাতীয় মহিলা ক্রিকেট দলের হয়ে তিনি মহিলা টি-টোয়েন্টি আন্তর্জাতিক ক্রিকেটে অভিষেক করেছিলেন। প্রতিযোগিতার উক্ত ম্যাচে সে ৩৩ বলে ২০ রান নিয়ে নামিবিয়ার পক্ষে সর্বাধিক রান সংগ্রহকারী ছিলেন।

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
জীবিত ব্যক্তি
১৯৮৩-এ জন্ম
নামিবীয় মহিলা ক্রিকেটার
নামিবিয়ার মহিলা টুয়েন্টি২০ আন্তর্জাতিক ক্রিকেটার
জুলিয়েট পোস্ট

জুলিয়েট পোস্ট (জন্ম ২৬ ডিসেম্বর ১৯৯৭) একজন ডাচ ক্রিকেটার। তিনি ২০১৫ সালের নভেম্বরে ২০১৫ আইসিসি মহিলা বিশ্ব টুয়েন্টি২০ বাছাইপর্বে নেদারল্যান্ডসের জাতীয় মহিলা ক্রিকেট দলের হয়ে প্রথম খেলেছেন।

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য নেদারল্যান্ডস দলের অন্যতম সদস্য হিসাবে দলে স্থান পায়। তিনি ১৪ই জুলাই ২০১৯ বিশ্ব টি-টোয়েন্টি বাছাইপর্বে সংযুক্ত আরব আমিরাতের বিপক্ষে নেদারল্যান্ডসের হয়ে তার মহিলাদের টুয়েন্টি২০ আন্তর্জাতিক (ডব্লিউটি২০আই) ক্রিকেটে অভিষেক করেন।

২০১৯ সালের মে মাসে স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে নেদারল্যান্ডসের দলের স্কোয়াড হিসাবে মনোনীত করা হয়েছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে ডাচ দলের অধিনায়ক হিসাবে মনোনীত করা হয়েছিল।

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
জীবিত ব্যক্তি
১৯৯৭-এ জন্ম
ওলন্দাজ মহিলা ক্রিকেটার
নেদারল্যান্ডস মহিলা টুয়েন্টি২০ আন্তর্জাতিক ক্রিকেটার
স্টেরে ক্যালিস

স্টেরে ক্যালিস (জন্ম: ৩০ আগস্ট ১৯৯৯) একজন ডাচ ক্রিকেটার। তিনি ২০১৫ সালের নভেম্বরে ২০১৫ আইসিসি মহিলা বিশ্ব টুয়েন্টি২০ বাছাইপর্বে নেদারল্যান্ডসের জাতীয় মহিলা ক্রিকেট দলের হয়ে প্রথম খেলেছেন।

২০১৮ সালের জুনে, তাকে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য নেদারল্যান্ডসের দলীয় স্কোয়াডে অন্তর্ভুক্ত হয়েছিল। তিনি ৭ জুলাই ২০১৮-তে ওয়ার্ল্ড টি-টোয়েন্টি বাছাইপর্বে সংযুক্ত আরব আমিরাতের বিপক্ষে নেদারল্যান্ডসের হয়ে মহিলাদের টি-টোয়েন্টি আন্তর্জাতিক (ডব্লিউটি২০আই) ক্রিকেটে অভিষিক্ত হন। উক্ত প্রতিযোগিতায় তিনি পাঁচ ম্যাচে ২৩১ রান নিয়ে প্রতিযোগিতার শীর্ষ রান সংগ্রহকারী ছিলেন। প্রতিযোগিতা সমাপ্তির পরে, তাকে আন্তর্জাতিক ক্রিকেট কাউন্সিল (আইসিসি) কর্তৃক নেদারল্যান্ডস স্কোয়াডের উঠতি তারকা হিসাবে নামকরণ করা হয়েছিল।

জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডে অন্তর্ভুক্ত হন। নভেম্বর ২০১৮ সালে, উইমেনস বিগ ব্যাশ লিগ (ডব্লিউবিবিএল) ক্লাবগুলির বিপক্ষে খেলতে আবারও উইমেনস গ্লোবাল ডেভলপমেন্ট স্কোয়াডের সদস্য মনোনীত হন।

২০১৯ সালের মে মাসে স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে নেদারল্যান্ডসের দলে রাখা হয়েছিল।  ২৭ জুন ২০১৯ তারিখে জার্মানি বিপক্ষের খেলায় ক্যালিস তার মহিলা টুয়েন্টি২০ আন্তর্জাতিক ক্যারিয়ারের প্রথম সেঞ্চুরী করেন, এবং মহিলা টুয়েন্টি২০ আন্তর্জাতিকে অপরাজিত ১২৬ রান নিয়ে সর্বোচ্চ স্কোর করার রেকর্ড করেন। তিনি চার ম্যাচে ১৫৮ রান নিয়ে প্রতিযোগিতার শীর্ষে রান সংগ্রহকারী নির্বাচিত হন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে ডাচ স্কোয়াডে অন্যতম সদস্য হিসাবে স্থান পায়।

তথ্যসূত্র

বহিঃসংযোগ 
 

হেগের ক্রীড়াবিদ
জীবিত ব্যক্তি
১৯৯৯-এ জন্ম
ওলন্দাজ মহিলা ক্রিকেটার
নেদারল্যান্ডস মহিলা টুয়েন্টি২০ আন্তর্জাতিক ক্রিকেটার
এসেক্সের মহিলা ক্রিকেটার
আবদুল্লাহ আল-সালিম আল সাবাহ

শেখ তৃতীয় আবদুল্লাহ আল-সালিম আল সাবাহ (১৮৯৫ - ২৪ নভেম্বর ১৯৬৫) (আরবি: عبد الله الثالث السالم الصباح الشيخ الشيخ) কুয়েতের একাদশ শাসক ছিলেন, তিনি কুয়েতের প্রথম আমির এবং প্রধান সেনাপতি ছিলেন। ২৯ জানুয়ারি ১৯৫০ থেকে মৃত্যুর আগ পর্যন্ত কুয়েত সামরিক বাহিনীর সর্বাধিনায়ক ছিলেন। তিনি সালিম আল-মোবারক আল-সাবাহের জ্যেষ্ঠ পুত্র। কুয়েতে আল সাবাহ রাজবংশের একাদশ শাসক হিসাবে তিনি তার চাচাত ভাই শেখ আহমদ আল-জাবের আল-সাবাহের মৃত্যুর পর ক্ষমতা গ্রহণ করেন। তিনি পিতার মৃত্যুর পর শেখ আহমদের নির্বাচনের আগ পর্যন্ত রাজপ্রতিনিধি হিসাবে শাসন করেন। ২৫ শে ফেব্রুয়ারি তার রাজ্যাভিষেকের বার্ষিকী কুয়েতের জাতীয় দিবস হিসাবে পালিত হয়।

তার পূর্বসূরীদের বিপরীতে তৃতীয় আবদুল্লাহ ছিলেন ব্রিটিশপন্থীর চেয়ে অধিক আরবপন্থী ছিলেন। ১৯৬১ সালের ১৯ জুন ব্রিটিশদের সাথে একটি চুক্তি স্বাক্ষর করে তিনি কার্যকরভাবে কুয়েতের ব্রিটিশদের "আশ্রিত রাজ্য" অবস্থানের অবসান ঘটান। তাকে আধুনিক কুয়েতের প্রতিষ্ঠাতা হিসাবে সম্মান করা হয়। তিনি ১৯৬২ সালে কুয়েতের সংবিধান প্রবর্তন করেন এবং ১৯৬৩ সালে সংসদ চালু করেন।

মৃতু্য 
শেখ আবদুল্লাহ আল-সালিম হৃদ রোগে আক্রান্ত হয়ে দু'বছর  ভুগার পর মারা যান এবং তার ভাই শেখ তৃতীয় সাবাহ আল-সালিম আল-সাবাহ পরবর্তী আমির হিসেবে তার স্থলাভিষিক্ত হন। তিনি ২০০৬ সালের জানুয়ারিতে সংক্ষিপ্ত সময়ের জন্য শাসন করা শেখ সাদ আল-আবদুল্লাহ আল-সালেম আল-সাবাহ, শেখ খালিদ আল-আবদুল্লাহ আল-সালেম আল সাবাহ এবং গভর্নর শেখ আলী আল-আবদুল্লাহ আল-সালেম আল-সাবাহর পিতা।

উপাধি:

 ১৮৯৫–১৯৩৮: শেখ আবদুল্লাহ বিন সালিম আল সাবাহ
 ১৯৩৮–১৯৫০: আবদুল্লাহ বিন সালিম আল-সাবাহ, সিআইই
 ১৯৫০–১৯৫২: মহিমান্বিত তৃতীয় আবদুল্লাহ বিন সালিম আল সাবাহ, কুয়েত ও নির্ভরতার শেখ, সিআইই
 ১৯৫২–১৯৫৬: মহিমান্বিত শেখ স্যার তৃতীয় আবদুল্লাহ বিন সালিম আল সাবাহ, কুয়েত ও নির্ভরতার শেখ, কেসিএমজি, সিআইই
 ১৯৫৬–১৯৫৯: মহিমান্বিত স্যার তৃতীয় আবদুল্লাহ বিন সালিম আল সাবাহ, কুয়েত ও নির্ভরতার শেখ, কেসিএমজি, সিআইই, কেএসটিজে
 ১৯৫৯–১৯৬১: মহিমান্বিত স্যার তৃতীয় আবদুল্লাহ বিন সালিম আল সাবাহ, কুয়েত ও নির্ভরতার শেখ, জিসিএমজি, সিআইই, কেএসটিজে
 ১৯৬১–১৯৬৫: মহিমান্বিত স্যার তৃতীয় আবদুল্লাহ বিন সালিম আল সাবাহ, কুয়েতের আমির, জিসিএমজি, সিআইই, কেএসটিজে

সম্মাননা এবং পুরস্কার

কুয়েত জাতীয় সম্মান 

  সোভেরিন গ্র্যান্ড মাস্টার অফ দ্য অর্ডার অফ ন্যাশনাল ডিফেন্স
  সোভেরিন গ্র্যান্ড মাস্টার অফ দ্য মিলিটারি ডিউটি অর্ডার

বিদেশী সম্মান 

  কম্প্যানিয়ন অফ দ্য অর্ডার অফ দি ইন্ডিয়ান এম্পায়ার (১৯৩৮)
  অনারারি নাইট কমান্ডার অফ দ্য অর্ডার অফ সেন্ট মাইকেল অ্যান্ড সেন্ট জর্জ (১৯৫২)
  গ্র্যান্ড-ক্রইক্স অর্ডার অফ দ্য লেজিওঁ দনর (ফ্রান্স, ১৯৫২)
  অর্ডার অফ দ্য টু রিভারস, প্রথম শ্রেণী (ইরাক রাজ্য, ১৯৫২)
  রাণী দ্বিতীয় এলিজাবেথ রাজ্যাভিষেক পদক (১৯৫৩)
  নাইট অফ দ্য অর্ডার অফ সেন্ট জন (১৯৫৬)
  অর্ডার অফ দ্য ক্রাউন, প্রথম শ্রেণী (ইরান সাম্রাজ্য, ১৯৫৮)
  অনারারি নাইট গ্র্যান্ড ক্রস অফ দ্য অর্ডার অফ সেন্ট মাইকেল এবং সেন্ট জর্জ (১৯৫৯)

তথ্যসূত্র 

১৮৯৫-এ জন্ম
১৯৬৫-এ মৃত্যু
কুয়েতের শাসক
২০শ শতাব্দীর আরব ব্যক্তি
কুয়েতের অর্থমন্ত্রী
আল সাবাহ
২০শ শতাব্দীর কুয়েতি ব্যক্তি
চৌধুরী আকমল ইবনে ইউসুফ

চৌধুরী আকমল ইবনে ইউসুফ (১৯৪৭ -  ১৯ ডিসেম্বর, ২০২১)  একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা ও সাবেক সাংসদ ছিলেন। তিনি ফরিদপুর-৪ (ভাঙ্গা, সদরপুরএবং চরভদ্রাসন) আসনের সাবেক সংসদ সদস্য।

জন্ম ও পারিবারিক জীবন 
ফরিদপুর জেলার বাঙালি জমিদার পরিবারে ১৯৪৭ সালে জন্মগ্রহণ করেন। কামাল ইউসুফের পিতামহ ছিলেন জমিদার চৌধুরী মঈজউদ্দীন বিভাশ । তার পিতা ইউসুফ আলী চৌধুরী (মোহন মিয়া) ব্রিটিশ শাসনামলে একজন বিশিষ্ট মুসলিম লীগ নেতা এবং পাকিস্তান মুক্তিযুদ্ধের সময় পাকিস্তানকে সমর্থন করেছিলেন। তার চাচা চৌধুরী আবদুল্লাহ জহিরউদ্দীন (লাল মিয়া) রাষ্ট্রপতি আইয়ুব খানের সরকারে মন্ত্রিসভায় ছিলেন এবং অন্য চাচা এনায়েত হোসেন চৌধুরী পাকিস্তানের জাতীয় পরিষদের সদস্য ছিলেন। তার ভাই চৌধুরী কামাল ইবনে ইউসুফ একজন বাংলাদেশী রাজনীতিবিদ, সাবেক মন্ত্রী ও বাংলাদেশ জাতীয়তাবাদী দল নেতা।

রাজনৈতিক ও কর্মজীবন 
চৌধুরী আকমল ইবনে ইউসুফ ফেব্রুয়ারি ১৯৯৬ সালের নির্বাচনে ফরিদপুর-৪ (ভাঙ্গা, সদরপুরএবং চরভদ্রাসন) আসনে বাংলাদেশ জাতীয়তাবাদী দলের হয়ে প্রথম সংসদ সদস্য নির্বাচিত হন। ২০০১ সালে জাতীয় সংসদ নির্বাচনে স্বতন্ত্র প্রার্থী হিসেবে নির্বাচন করে পরাজিত হলেও ২০০২ সালের উপ-নির্বাচন সাংসদ নির্বাচিত হন।

মৃত্যু 
চৌধুরী আকমল ইবনে ইউসুফ ১৮ ডিসেম্বর, ২০২১ সালে বনানীর নিজ বাসভবনে মৃত্যুবরণ করেন।

তথ্যসূত্র 

১৯৪৭-এ জন্ম
২০২১-এ মৃত্যু
ফরিদপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
অষ্টম জাতীয় সংসদ সদস্য
১৯৪০-এর দশকে জন্ম
চৌধুরী বিশ্বাস পরিবার
সালেহা মোশাররফ

সালেহা মোশাররফ (জন্ম: ১মে ১৯৪৯ - মৃত্যু: ২৮ আগস্ট ২০১৪) বাংলাদেশ আওয়ামীলীগের রাজনীতিবিদ এবং সাবেক সাংসদ। তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য।

জন্ম ও পারিবারিক জীবন 
সালেহা মোশাররফ ফরিদপুর জেলার সদরপুর উপজেলায় জন্মগ্রহণ করেন। তিনি মুক্তিযোদ্ধা ও ফরিদপুর -৪ আসনের সাবেক সংসদ সদস্য অ্যাডভোকেট মোশারফ হোসেনের সাথে বিবাহবন্ধনে আবদ্ধ হন। তাদের ছেলে আইনজীবী শাহেদীদ জামাল।

রাজনৈতিক ও কর্মজীবন 
সালেহা মোশাররফ তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য। তিনি বাংলাদেশ আওয়ামী লীগের সদরপুর উপজেলা শাখার সভাপতির দায়িত্ব পালন করেছেন।

মৃত্যু 
সালেহা মোশাররফ ২৮ আগস্ট ২০১৪ সালে ফরিদপুর ডায়াবেটিক মেডিকেল কলেজ হাসপাতালে মারা যান।

আরও দেখুন 

 সপ্তম জাতীয় সংসদ সদস্যদের তালিকা
নবম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 সপ্তম জাতীয় সংসদ সদস্যদের তালিকা (জুন ১৯৯৬)  -জাতীয় সংসদ
নবম জাতীয় সংসদ সদস্যদের তালিকা (২০০৮)  -জাতীয় সংসদ

২০১৪-এ মৃত্যু
ফরিদপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
নবম জাতীয় সংসদ সদস্য
জাতীয় সংসদের সংরক্ষিত মহিলা আসনের সদস্য
১৯৪৯-এ জন্ম
২১শ শতাব্দীর বাংলাদেশী নারী রাজনীতিবিদ
জাতীয় সংসদের মহিলা সদস্য
গেরহার্ড ইরাসমাস

মারভে গেরহার্ড ইরাসমাস (জন্ম ১১ এপ্রিল ১৯৯৫) একজন নামিবীয় ক্রিকেটার। জানুয়ারী ২০১৮ এ, তাকে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়ার স্কোয়াডে অন্তর্ভূক্তি দেওয়া হয়েছিল। আগস্ট ২০১৮ এ, ২০১৮ আফ্রিকা টি২০ কাপের জন্য নামিবিয়ার স্কোয়াডে সে ছিল অন্যতম সদস্য।

২০১৯ সালের মার্চ মাসে, তাকে ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়া স্কোয়াডের অধিনায়ক মনোনীত করা হয়েছিল  প্রতিযোগিতায় নামিবিয়া শীর্ষ চারে অবস্থান করায় আইসিসি তাদেরকে একদিনের আন্তর্জাতিক (ওডিআই) মর্যাদা প্রদান করে। ইরাসমাস উক্ত প্রতিযোগিতার ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে একদিনের আন্তর্জাতিকে অভিষেক করে। ২০১৯ সালের মে মাসে উগান্ডায় ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য নামিবিয়ার স্কোয়াডের অধিনায়ক হিসাবে তাকে মনোনীত করা হয়েছিল। ২০ মে ২০১৯ তারিখে ঘানার বিপক্ষে নামিবিয়ার হয়ে টুয়েন্টি২০ আন্তর্জাতিক (টি২০আই)-এ অভিষেক করেন তিনি।

২০১৯ সালের জুনে, তিনি ২০১৯-২০ মৌসুমকে সামনে রেখে  আন্তর্জাতিক মৌসুমের জন্য নামিবিয়ার ঘোষিত স্কোয়াড তালিকায় অন্যতম সদস্য হিসাবে পঁচিশজন ক্রিকেটারের একজন ছিলেন।

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
নামিবীয় ক্রিকেটার
জীবিত ব্যক্তি
১৯৯৫-এ জন্ম
নামিবিয়ার টুয়েন্টি২০ আন্তর্জাতিক ক্রিকেটার
নামিবিয়ার একদিনের আন্তর্জাতিক ক্রিকেটার
লুইস লিটল

লুইস লিটল (জন্ম: ১৬ মে ২০০৩) একজন আইরিশ ক্রিকেটার। তিনি দক্ষিণ আফ্রিকার বিপক্ষে ২০১৭ সালের ১১ মে দক্ষিণ আফ্রিকা কোয়াডরেঙ্গুলার সিরিজের মধ্যদিয়ে মহিলাদের একদিনের আন্তর্জাতিক  (ডব্লিউওডিআই)- ক্রিকেটে অভিষেক করেছিলেন।

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলা টুয়েন্টি২০ আন্তর্জাতিক (ডব্লিউটি২০আই) স্কোয়াডের সদস্য হিসাবে তার নাম ছিল। ওয়েস্ট ইন্ডিজের বিপক্ষে ২৬ মে ২০১৯-এ আয়ারল্যান্ডের হয়ে তিনি মহিলাদের টুয়েন্টি২০ আন্তর্জাতিকে অভিষেক করেছিলেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডে অন্তর্ভুক্ত করা হয়।

তথ্যসূত্র

বহিঃসংযোগ 

 

আয়ারল্যান্ডের মহিলা টুয়েন্টি২০ আন্তর্জাতিক ক্রিকেটার
আয়ারল্যান্ডের মহিলা একদিনের আন্তর্জাতিক ক্রিকেটার
আইরিশ মহিলা ক্রিকেটার
জীবিত ব্যক্তি
২০০৩-এ জন্ম
ডাবলিনের (নগর) ক্রীড়া ব্যক্তিত্ব
সোফি ম্যাকমাহন

সোফি ম্যাকমাহন (জন্ম ২৯ জানুয়ারী ১৯৯৭) একজন আইরিশ ক্রিকেটার। তিনি ২০১৭ সালের ১৫ মে, ভারতের বিপক্ষে ২০১৭ দক্ষিণ আফ্রিকা কোয়াডরেঙ্গুলার সিরিজের মধ্য দিয়ে মহিলাদের একদিনের আন্তর্জাতিক (ডব্লিউওডিআই)-ক্রিকেটে অভিষেক করেন।

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলা টি-টোয়েন্টি আন্তর্জাতিক (ডব্লিউটি২০আই ) স্কোয়াড তালিকায় তার নাম হয়েছিল। ওয়েস্ট ইন্ডিজের বিপক্ষে ২৬ মে ২০১৯-এ আয়ারল্যান্ডের হয়ে তিনি মহিলাদে টি২০ আন্তর্জাতিক ক্রিকেটে অভিষেক করেছিলেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।

তথ্যসূত্র

বহিঃসংযোগ 

 

আয়ারল্যান্ডের মহিলা টুয়েন্টি২০ আন্তর্জাতিক ক্রিকেটার
আয়ারল্যান্ডের মহিলা একদিনের আন্তর্জাতিক ক্রিকেটার
আইরিশ মহিলা ক্রিকেটার
জীবিত ব্যক্তি
১৯৯৭-এ জন্ম
ডাবলিনের (নগর) ক্রীড়া ব্যক্তিত্ব
ডেইলি নিউজ অ্যান্ড অ্যানালিসিস

ডেইলি নিউজ অ্যান্ড অ্যানালিসিস (ডিএনএ) হল একটি ভারতীয় ব্রডশিট সংবাদপত্র। এটি ২০০৫ সালে চালু হয় এবং ভারতে মুম্বই, আহমেদাবাদ, পুনে, জয়পুর, বেঙ্গালুরু ও ইন্দোরে প্রকাশিত হয়। এর পাঠক লক্ষ্যমাত্রা হল তরুণসমাজ। ডিলিজেন্ট মিডিয়া কর্পোরেশন এর মালিকানা স্বত্ত্বের অধিকারী ও পরিচালক।

চালু
২০০৫ সালে "স্পিক আপ, ইট্‌স ইন ইওর ডিএনএ" ("Speak up, it's in your DNA") টাগলাইন সংবলিত বিস্তৃত বিজ্ঞাপন ক্যাম্পেইন নিয়ে ডেইলি নিউজ অ্যান্ড অ্যানালিসিস-এর আবির্ভাব ঘটে।

প্রচার
২০১২ সাল মোতাবেক এর পাঠক সংখ্যা ছিল প্রায় ৯.৩ লাখ।

তথ্যসূত্র

বহিঃসংযোগ
 

২০০৫-এ প্রতিষ্ঠিত প্রকাশনা
মুম্বইয়ে প্রকাশিত সংবাদপত্র
ভারতের ইংরেজি ভাষার সংবাদপত্র
ভারতে প্রকাশিত দৈনিক সংবাদপত্র
মুম্বইয়ের সংবাদপত্র
ভারতের দৈনিক সংবাদপত্র
আল্লাকুরী মসজিদ

আল্লাকুরি মসজিদ বাংলাদেশের ঢাকা শহরের মোহাম্মদপুরের কাটাসুরে অবস্থিত মোগল আমলের ছোট্ট একটি মসজিদ। এটিই হচ্ছে বাংলায় একগম্বুজ বিশিষ্ট বর্গাকার মুঘল মসজিদ।

স্থাপত্য 
মসজিদটির অভ্যন্তরীণ পরিমাপ ৩.৮১ মিটার × ৩.৮১ মিটার সহ বর্গক্ষেত্র রয়েছে। এটিতে চারটি অষ্টভুজ কোণার টাওয়ার (মিনার) রয়েছে। টাওয়ারগুলির গোড়ায় কলস/ফুলদানি রয়েছে। নিয়মিত বিরতিতে উত্থিত ব্যান্ডগুলি দ্বারা বিভাগগুলিতে বিভক্ত হয় এবং একটি কিওস্ক এবং প্যারাট দ্বারা মুকুটযুক্ত। মসজিদটি পশ্চিম দিকের প্রাচীর (কিবলা পাশ) ব্যতীত প্রতিটি প্রাচীরের মাঝখানে তিনটি প্রবেশপথ দিয়ে প্রবেশ করা যায়। পশ্চিম দিকের প্রাচীরটিতে তিনটি আধা-অষ্টভুজাকৃতির খিলানযুক্ত মিহরাব রয়েছে। মসজিদের দেয়ালগুলি ঘন এবং গ্রীষ্মেও অভ্যন্তরীণ শীতল থাকে।

মসজিদটির একটি গম্বুজ। গম্বুজটি স্কুইনচে বা অষ্টভুজাকার ড্রামে বহন করা হয়। গম্বুজটিতে পারস্য স্থাপত্যের প্রভাব রয়েছে। গম্বুজটি আগে পদ্ম এবং কলস ফাইনাল দিয়ে মুকুটযুক্ত ছিল।

ইতিহাস 
১৬৮০ খ্রিষ্টাব্দে নির্মিত এই মসজিদের ভবনে ছিল একটিমাত্র গম্বুজ। এতে শায়েস্তাখানি স্থাপত্য ছিল বলে সৈয়দ মাহমুদুল হাসানের বিবরণ থেকে জানা যায়। কাটাসুর এলাকায় এখন আর এমন মসজিদ নেই। তবে মোহাম্মদপুর বাসস্ট্যান্ডের পাশে আল্লাহ করিম জামে মসজিদ নামে একটি মসজিদ রয়েছে। ১৯ বছর আগে এর আদি ভবনটি ভাঙা হয়েছে। স্থানীয় ব্যক্তিরা দাবি করেন, এটি কাটাসুর এলাকার মোগল আমলের মসজিদের উত্তরসূরি। মসজিদের পূর্বদিকের প্রবেশপথের উপরে একটি পাথরের শিলালিপি ছিল। কথিত আছে যে শিলালিপিটি গত শতাব্দীতে ভাওয়ালের রাজা নিয়ে গিয়েছিলেন।

সংস্কার ও পরিবর্তন 
গম্বুজটির উপরের পদ্মটি একটি সংস্কারের সময় সরানো হয়েছিল। এছাড়াও, পশ্চিম দিকের প্রাচীরের তিনটি মিহরাব নির্মিত হয়েছিল। সাম্প্রতিক সময়ে, মসজিদটি মূল কাঠামো না ভেঙে টিন শেড দিয়ে পূর্ব, উত্তর এবং দক্ষিণ দিকে প্রসারিত হয়। ফলস্বরূপ, পুরো কাঠামোটি এখন বাইরে থেকে দেখা যায় না তবে মসজিদের উপরের অংশ দেখা যায়। সংস্কারের সময় মসজিদের অভ্যন্তরীণ ও বাইরের অংশটি নতুন রঙ করা হয়।

সুরক্ষা 
মসজিদটি প্রত্নতাত্ত্বিক এবং স্থাপত্যিক তাত্পর্যপূর্ণ হওয়ায় ক্ষয় থেকে বাঁচাতে সরকারের প্রত্নতাত্ত্বিক বিভাগের অধীনে রক্ষা করা দরকার।

আরও দেখুন 

 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র 

ঢাকা জেলার মসজিদ
এআরওয়াই ফিল্মস

এআরওয়াই ফিল্মস () পাকিস্তানের চলচ্চিত্র বিতরণ ও প্রযোজনা সংস্থা, যেটি এআরওয়াই ডিজিটাল নেটওয়ার্কের অংশ হিসেবে পরিচালিত হয়ে থাকে। ২০১৩ সাল প্রযোজনা এই সংস্থাটি ৩৫টির মত চলচ্চিত্র বিতরণ করেছে, যার মধ্যে থেকে ১১টি উর্দু ভাষার চলচ্চিত্র, ৬টি পাঞ্জাবী এবং ১৭টি পশতু ভাষার চলচ্চিত্র ছিল। এর মধ্যে থেকে উল্লেখযোগ্য চলচ্চিত্র হচ্ছে ওয়ার, জাওয়ানি ফির না আনি, রং নং, জালাবি, ৩ বাহাদুর এবং পাঞ্জাব নাহি জাউঙ্গি অন্যতম।

তথ্যসূত্র

বহিঃসংযোগ 
 

২০০৭-এ প্রতিষ্ঠিত
পাকিস্তানের গণমাধ্যম কোম্পানি
দি ইকোনমিক টাইমস

দ্য ইকোনমিক টাইমস হল একটি ভারতীয় দৈনিক সংবাদপত্র। এর সদর দফতর ভারতের মুম্বইয়ের দ্য টাইমস অব ইন্ডিয়া ভবনে অবস্থিত। বেনেট, কোলম্যান অ্যান্ড কোং লিমিটেড এটি প্রকাশ করে থাকে। ১৯৬১ সাল থেকে এই সংবাদপত্র প্রকাশিত হচ্ছে। ২০১২ সাল মোতাবেক, এটি দ্য ওয়াল স্ট্রিট জার্নাল-এর পর বিশ্বের দ্বিতীয়-সর্বাধিক পঠিত ইংরেজি ভাষার ব্যবসা সম্পর্কিত সংবাদপত্র, যার পাঠক সংখ্যা প্রায় ৮০০,০০০। এটি ১২টি শহরে একসাথে প্রকাশিত হয়, শহরগুলো হল - মুম্বই, বেঙ্গালুরু, দিল্লি, চেন্নাই, কলকাতা, লখনৌ, হায়দ্রাবাদ, জয়পুর, আহমেদাবাদ, নাগপুর, চণ্ডীগড়, এবং পুনে। এই সংবাদপত্রের মূল পাঠ্যবস্তু হল ভারতীয় অর্থনীতি, আন্তর্জাতিক অর্থায়ন, শেয়ার মূল্য, নিত্য প্রয়োজনীয় দ্রব্যের মূল্য এবং অর্থায়ন সম্পর্কিত অন্যান্য বিষয়াদি। ১৯৬১ সালে এর প্রতিষ্ঠাকালীন সম্পাদক ছিলেন পি. এস. হরিহরণ। দ‌্য ইকোনমিক টাইমস-এর বর্তমান সম্পাদক হলেন বোধিসত্ত্ব গাঙ্গুলি।

তথ্যসূত্র

বহিঃসংযোগ
 (মোবাইল)

১৯৬১-এ প্রতিষ্ঠিত প্রকাশনা
ভারতের ইংরেজি ভাষার সংবাদপত্র
ভারতের জাতীয় সংবাদপত্র
ভারতের দৈনিক সংবাদপত্র
মুম্বইয়ের সংবাদপত্র
দ্য টাইমস গ্রুপের প্রকাশনা
২০০৪-এ ভারতে প্রতিষ্ঠিত
টাইমস গ্রুপের প্রকাশনা
ভারতের ব্যবসায়িক সংবাদপত্র
১৯৬১-এ মহারাষ্ট্রে প্রতিষ্ঠিত
কলকাতার সংবাদপত্র
পাটনার সংবাদপত্র